|  |  |  |
| --- | --- | --- |
| **A tantárgy megnevezése:**  *Anatómia II.* | **Kód:**  *NBT\_TN100K2* | **Kreditszám:**  *2* |
| **A tantárgyért felelős szervezeti egység:**  *EKF SI* | **A kurzus jellege**:  *előadás* | **Kontaktóraszám:**  *2/0* |
| **Előfeltételek:**  *Anatómia I.* | **Az értékelés formája**:  *kollokvium* |  |
| **Tantárgyleírás:**  ***A tantárgy tanításának alapelvei és céljai:***   * A hallgató ismerje meg az emberi test általános anatómiai viszonyait. Legyen tudatában az anatómia és a sportmozgások kapcsolatrendszerével, összefüggésük mechanizmusával, és ezen ismereteket tudja hasznosítani az oktatás során. Az anatómiai alapfogalmak és a szervek, szervrendszerek funkcionális ismerete. Az élettani, sportélettani tanulmányok megalapozása.   ***Fejlesztendő kompetenciaterületek:***  *Szakmai tudás*:   * Ismeri az emberrel kapcsolatos meghatározó tudományos eredményeke,t és a teljesítményekre ható biológiai tényezőket. * Tudja a sportmozgások anatómiai alapjait, felismeri a megszerzett információk tudatos felhasználásával a sportmozgások anatómiai összefüggéseit. * Ismeri az emberrel kapcsolatos meghatározó tudományos eredményeket. * Alkalmazható tudással bír a tanulói teljesítményekre ható biológiai tényezőkről. * Ismeri a serdülőkori és ifjúkori fejlődésre, az egész életen át tartó emberi fejlődésre vonatkozó sajátosságokat.   *Szakmai képességek:*   * Képes az emberi szervrendszerre vonatkozó ismereteinek birtokában a hatékony óratartásra, a testnevelés és a sportfoglalkozások szervezésére, lebonyolítására. * Képes az oktatási folyamat egészének áttekintésére, az ehhez igazodó tananyag kiválasztására. Tud olyan hatékony eszközt és módszert választani és alkalmazni, amelyekkel az adott oktatási feladat – a különböző életkori csoportokban – sikerrel oldható meg. * Képes, az eltérő képességekhez és igényekhez igazodva, modern, motiváló erejű tananyagokkal és módszerekkel elérni a mindenki számára sikeres tanulást és élvezetes sportolást.   *Szakmai szerepvállalás és elkötelezettség:*   * Rendelkezik az anatómiai szaknyelvi szövegek olvasásának, interpretációjának, reflexiójának képességeivel, tudja alkalmazni az információs-kommunikációs eszközöket. * A tanulók egyéni sajátosságait figyelembe veszi, felzárkóztatásra és a tehetséggondozásra egyaránt lehetőséget teremt.   ***A tantárgy főbb tematikai csomópontjai:***   * Általános izomtan. * Izomszövetek. * Az izom működése, ingerlékenységgel kapcsolatos alapjelenségek, a vázizom szerkezete, a kontrakció folyamata. * Az izomrostok típusai, izomplaszticitás, az izomműködés energetikája. * A rendszeres edzés hatása az izomszövetekre. * Részletes izomtan. * A nyak izmai. * Törzsizmok: mellizmok, hasizmok, hátizmok. * Vállizmok. * Medence izmok. * A felső végtag izmai. * Az alsó végtag izmai. * Az izmok részletes leírása mellett a különböző izmok, izomcsoportok funkciója. * Hajlítás (flexió, anteflexió), feszítés (extensio), hátrahajlítás (retroflexio), közelítés, távolítás (adductio, abductio), forgatás (rotatio), körzés (circumductio). * Sérülések, különös tekintettel a sportsérülésekre. * Az erő, a gyorsaság és az állóképesség biológiai háttere. * A szív és érrendszer anatómiája. * A légzőrendszer anatómiája. * Az emésztőrendszer anatómiája. * A urogenitális rendszer anatómiája. * A szabályozó rendszerek anatómiája. * Az érzékszervek anatómiája.   ***Követelmények, a tanegység teljesítésének feltételei:***   * Rendszeres és aktív óralátogatás, egy zárthelyi dolgozat sikeres megírása.   ***Munkaformák:***   * előadás, csoportmunka, rendszeres egyéni felkészülés. | | |
| ***Kötelező irodalom:***   1. Miltényi Márta: A sportmozgások anatómiai alapjai I-II. Sport Kiadó, Budapest, 1993. 2. Kiss Ferenc – Szentágothai János: Az ember anatómiájának atlasza I-III. Budapest, 1980. 3. Lázár Gyula: Anatómia I.-II. Pécs, 1994. 4. Donáth Tibor: Anatómia atlasz; Medicina Könyvkiadó Rt., Bp. 1995. 5. Tarsoly Emil (2010): Funkcionális anatómia. Medicina Kiadó, Budapest   ***Ajánlott irodalom:***   1. Balogh Ildikó (1999): Mozgás ABC. Medicina Kiadó, Budapest 2. Donáth Tibor: Anatómia. Élettan Medicina Könyvkiadó, 2004. 3. Coknya Mária – Wilhelm Márta: A sportmozgások biológiai alapjai I. Anatómia, élettan, egészségtan. Dialóg Campus Kiadó, Budapest-Pécs, 2006. 4. Ihász Ferenc (2013): Egészségmegőrzés, prevenció, terhelésélettani alapismeretek. Magyar Sporttudományi Társaság, Budapest 5. Katona Ferenc, Siegler János (1999): Orvosi rehabilitáció. Medicina könyvkiadó Rt., Budapest | | |
| **Tantárgyfelelős:**Dr. Tóth Csaba PhD. – orvos  **Oktató:**Kopkáné Plachy Judit – adjunktus | | |